Reedel valis Rapla haigla nõukogu kolme kandidaadi seast haigla uueks juhiks Aivar Toomingu, teatas nõukogu esimees Kalle Palling.
Arstiharidusega Tooming on praegu Ida-Viru Keskhaigla kvaliteedijuht, kunagi on ta töötanud Rakvere haigla juhina. Millal on tema täpne tööle asumise aeg, ei osanud Palling öelda, kuna eelmisest ametist lahtiütlemiseks on aega kuu aega.